CELEX: 32015D1301
Language: hr
Date: 2015-07-20 00:00:00
Title: Provedbena odluka Komisije (EU) 2015/1301 оd 20. srpnja 2015. o objavi s ograničenjem u Službenom listu Europske unije upućivanja na normu EN 13241-1:2003+A1:2011 o industrijskim, komercijalnim, garažnim i ostalim ulaznim vratima u skladu s Direktivom 2006/42/EZ Europskog parlamenta i Vijeća

29.7.2015   
            
            
               HR
            
            
               Službeni list Europske unije
            
            
               L 199/40
            
         PROVEDBENA ODLUKA KOMISIJE (EU) 2015/1301
   оd 20. srpnja 2015.
   o objavi s ograničenjem u Službenom listu Europske unije upućivanja na normu EN 13241-1:2003+A1:2011 o industrijskim, komercijalnim, garažnim i ostalim ulaznim vratima u skladu s Direktivom 2006/42/EZ Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima o izmjeni Direktive 95/16/EZ (1), a posebno njezin članak 10.,
   uzimajući u obzir mišljenje odbora osnovanog člankom 22. Uredbe (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (2),
   budući da:
   
               (1)
            
            
               Ako se nacionalnom normom kojom se prenosi usklađena norma, na koju je upućivanje objavljeno u Službenom listu Europske unije, uređuje jedan ili više temeljnih zdravstvenih i sigurnosnih zahtjeva utvrđenih u Prilogu I. Direktivi 2006/42/EZ, pretpostavlja se da strojevi izrađeni u skladu s tom normom ispunjavaju dotične temeljne zdravstvene i sigurnosne zahtjeve.
            
         
               (2)
            
            
               U studenome 2012. Ujedinjena Kraljevina ažurirala je svoj prethodni službeni prigovor od prosinca 2010. u pogledu norme EN 12635:2002+A1:2008 „Industrijska, komercijalna, garažna i ostala ulazna vrata – Ugradnja i upotreba” tako što je prigovoru dodala normu EN 13241-1:2003+A1:2011 „Industrijska, komercijalna, garažna i ostala ulazna vrata – Norma za proizvod – 1. dio: Proizvodi bez otpornosti na vatru ili svojstva kontrole dima”, koju je za usklađivanje na temelju Direktive 2006/42/EZ predložio Europski odbor za normizaciju (CEN) te na koju je upućivanje prvi put objavljeno u Službenom listu Europske unije18. studenoga 2011. (3)
               
            
         
               (3)
            
            
               Obrazloženje službenog prigovora temelji se na tome da se normom EN 12453:2000 – „Industrijska, komercijalna, garažna i ostala ulazna vrata – Sigurnost pri upotrebi strojno pogonjenih vrata – Zahtjevi”, na koju se upućuje u točkama 4.2.2. Sila za ručno upravljanje, 4.2.6. Zaštita od posjekotina, 4.3.2. Zaštita od mogućeg prignječenja, odsijecanja i uvlačenja, 4.3.3. Sile za upravljanje, 4.3.4. Električna sigurnost i 4.3.6. Alternativni zahtjevi te normom EN 12445:2000 „Industrijska, komercijalna, garažna i ostala ulazna vrata – Sigurnost pri upotrebi strojno pogonjenih vrata – Metode ispitivanja”, na koju se upućuje u točki 4.3.3. Sile za upravljanje, ne ispunjavaju temeljni zdravstveni i sigurnosni zahtjevi utvrđeni u Prilogu I. Direktivi 2006/42/EZ.
            
         
               (4)
            
            
               Nakon preispitivanja norme EN 13241-1:2003+A1:2011 zajedno s predstavnicima odbora osnovanog člankom 22. Direktive 2006/42/EZ, Komisija je zaključila da se normom ne ispunjavaju temeljni zdravstveni i sigurnosni zahtjevi utvrđeni u odjeljcima 1.3.7. Pokretni dijelovi i 1.4.3. Zaštitni uređaji Priloga I. Direktivi 2006/42/EZ, a koji su pripisani normama na koje se upućuje, EN 12453:2000 i EN 12445:2000.
            
         
               (5)
            
            
               Uzimajući u obzir potrebu za poboljšanjem sigurnosnih aspekata norme EN 13241-1:2003+A1:2011 i u očekivanju odgovarajuće revizije te norme, uz objavu upućivanja na normu EN 13241-1:2003+A1:2011 u Službenom listu Europske unije trebalo bi priložiti odgovarajuće upozorenje,
            
         DONIJELA JE OVU ODLUKU:
   Članak 1.
   Upućivanje na normu EN 13241-1:2003+A1:2011 „Industrijska, komercijalna, garažna i ostala ulazna vrata – Norma za proizvod – 1. dio: Proizvodi bez otpornosti na vatru ili svojstva kontrole dima” objavljuje se u Službenom listu Europske unije s ograničenjem kako je utvrđeno u Prilogu.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 20. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 157, 9.6.2006., str. 24.
   
   
      (2)  SL L 316, 14.11.2012., str. 12.
   
   
      (3)  SL C 338, 18.11.2011., str. 1.
   
   
      PRILOG
      
         Objava naslova usklađenih normi i upućivanja na njih u okviru zakonodavstva Unije o usklađivanju
      
      
                  ESO (1)
                  
               
               
                  Referentni broj i naslov usklađene norme
                  (i referentni dokument)
               
               
                  Prva objava u SL-u
               
               
                  Referentni broj zamijenjene norme
               
               
                  Datum prestanka valjanosti pretpostavke o sukladnosti zamijenjene norme
                  Napomena 1.:
               
            
                  CEN
               
               
                  EN 13241-1:2003+A1:2011
                  Industrijska, komercijalna, garažna i ostala ulazna vrata – Norma za proizvod – 1. dio: Proizvodi bez otpornosti na vatru ili svojstva kontrole dima
               
               
                  18.11.2011.
               
               
                  —
               
               
                  —
               
            
                  
                     Upozorenje: U pogledu točaka 4.2.2., 4.2.6., 4.3.2., 4.3.3., 4.3.4. i 4.3.6. ova se objava ne odnosi na normu EN 12453:2000 čijom se primjenom ne stvara pretpostavka sukladnosti s temeljnim sigurnosnim zahtjevima iz odjeljaka 1.3.7. i 1.4.3. Priloga I. Direktivi 2006/42/EZ.
               
            
            
         (1)  ESO: Europska organizacija za normizaciju:
      
                  —
               
               
                  CEN: Avenue Marnix 17, B-1000, Bruxelles, tel. +32 2 5500811; faks + 32 2 5500819 (http://www.cen.eu)
               
            Napomena 1.: Općenito je datum prestanka pretpostavke o sukladnosti datum povlačenja („dow”) koji određuje Europska organizacija za normizaciju, ali se korisnici ovih normi upozoravaju da to u određenim izvanrednim slučajevima može biti i drugačije.
      Napomena 2.: Nova (ili izmijenjena) norma ima isto područje primjene kao i norma koju zamjenjuje. Navedenog datuma za zamijenjenu normu prestaje vrijediti pretpostavka o sukladnosti s obzirom na temeljne ili druge zahtjeve odgovarajućeg zakonodavstva Unije.